Իսաակ Կիսե Տելին

Իսաակ Կիսե Տելին (շվեդերեն՝ Isaac Kiese Thelin, հունիսի 24, 1992(1992-06-24), Էրեբրու), շվեդ ֆուտբոլիստ (ծագումով Կոնգոյից է), «Բայեր» ակումբի և Շվեդիայի ազգային հավաքականի հարձակվող։ 2018 թվականի աշխարհի առաջնության մասնակից։


== Ակումբային կարիերա ==

Տելինն Էրեբրուի «Կարլսլունդ» ակումբի ակադեմիայի սան է։ 2009 թվականին նա կատարել է իր նորամուտը թիմի կազմում։ Երկու մրցաշրջանի ընթացքում Իսաակը ակումբի կազմում հանդես է եկել Շվեդիայի ստորին դիվիզիոններում։ 2011 թվականին տեղափոխվել է «Նոռչյոպինգ» ակումբ։ Առաջին մրցաշրջանում Կիսեն չի կարողացել հաղթահարել մրցակցությունը և ոչ մի անգամ խաղադաշտ դուրս չի եկել։ 2012 թվականի ապրիլի 9-ին «Գյոտեբորգի» դեմ խաղում նա կատարել է իր նորամուտ Ալսվենսկան լիգայում։ Հոկտեմբերի 1-ին ԳԱԻՍ-ի դեմ խաղում Իսահակը խփել է իր առաջին գոլը թիմի կազմում։
2014 թվականի ամռանը Կիսե Տելինը տեղափոխվել է «Մալմյո» ակումբ։ Հուլիսի 19-ին «Կալմար» ակումբի դեմ խաղում նա կատարել է իր նորամուտը նոր ակումբի կազմում։ Նույն խաղում Իսաակը խփել է իր առաջին գոլը «Մալմյոյում»։ Չեմպիոնների լիգայի որակավորման փուլի խաղերում Տելինը գոլեր է հեղինակել Պրահայի «Սպարտայի» ու լատվիական «Վենտսպիլս» ակումբների հետ հանդիպումներում և թիմին օգնել է անցնել խմբային փուլ։
2015 թվականի սկզբին Իսաակը տեղափոխվել է ֆրանսիական «Բորդո»։ Տրանսֆերի արժեքը կազմել է 3,5 մլն եվրո։ «Բաստիայի» դեմ խաղում նա կատարել է իր նորամուտը Լիգա 1-ում։ Փետրվարի 28-ին «Ռեյմս» ակումբի դեմ խաղում Կիսե Տելինը խփել է իր առաջին գոլը «Բորդոյի» կազմում։ 2017 թվականի սկզբին Իսաակը վարձավճարային հիմունքներով տեղափոխվել է բելգիական «Անդերլեխտ»։ Հունվարի 22-ին «Սենտ Տրյույդեն» ակումբի դեմ խաղում Տելինը կատարել է իր նորամուտը Ժյուպիլե լիգայում՝ փոխարինելով Լուկաշ Տեոդորչիկին։ Փետրվարի 23-ին՝ Եվրոպայի լիգայի 1/16 եզրափակչի շրջանակներում անցկացվող «Զենիթ» ակումբի դեմ խաղի վերջին րոպեին Տելինը դարձել է գոլի հեղինակ։ Իր նորամուտային մրցաշրջանում նա դարձել է Բելգիայի չեմպիոն։
2017 թվականի ամռանը Տելինը վարձավճարով տեղափոխվել է «Վասլանդ Բևերեն»։ Սեպտեմբերի 9-ին «Էյպեն» ակումբի դեմ խաղում նա կատարել է իր նորամուտը թիմի կազմում։ Նույն խաղում Իսաակը խփել է իր առաջին գոլը հօգուտ «Վասլանդ Բևերենի»։ Հոկտեմբերի 22-ին «Զյուլտե Վարեգեմ» ակումբի դեմ խաղում Իսաակը ձևակերպել է «պոկեր»։ 2018 թվականի ամռանը Տելինը վարձավճարային հիմունքներով տեղափոխվել է գերմանական «Բայեր»։ Օգոստոսի 25-ին Մյոնխենգլադբախի «Բորուսիա» ակումբի դեմ խաղում  նա կատարել է իր նորամուտը Գերմանիայի Բունդեսլիգայում։ Եվրոպայի լիգայի՝ բուլղարական «Լուդոգորեց» ակումբի դեմ խաղում Իսաակը խփել է իր առաջին գոլը «Բայեր 04» ակումբի կազմում։


== Միջազգային կարիերա ==
2015 թվականին Իսաակը Շվեդիայի երիտասարդական հավաքականի կազմում հաղթել է Չեխիայում անցկացվող Եվրոպայի առաջնությունում։ Մրցաշարում նա մասնակցել է Դանիայի, Իտալիայի, Անգլիայի և երկու անգամ Պորտուգալիայի հավաքականների դեմ խաղերին։ Իտալացիների դամ խաղում Կիսե Տելինը գոլ է խփել։
2014 թվականի նոյեմբերի 15-ին 2016 թվականի Եվրոպայի առաջնության նախընտրական փուլի՝ Չեռնոգորիայի հավաքականի դեմ խաղում Կիսե Տելինը կատարել է իր նորամուտը Շվեդիայի հավաքականում՝ հանդիպման երկրորդ խաղակեսում փոխարինելով Էրկան Զենգինին։ 2016 թվականի նոյեմբերի 15-ին Հունգարիայի հավաքականի դեմ ընկերական խաղում նա խփել է իր առաջին գոլն ազգային հավաքականի կազմում։
2018 թվականին Կիսե Տելինը մասնակցել է Ռուսաստանում անցկացվող աշխարհի առաջնությանը։ Մրցաշարի ընթացքում նա մասնակցել է Հարավային Կորեայի, Գերմանիայի, Մեքսիկայի և Շվեյցարիայի հավաքականների դեմ խաղերին։


=== Գոլերը Շվեդիայի հավաքականում ===


== Ձեռքբերումներ ==
Ակումբային
 «Անդերլեխտ»

 Բելգիայի չեմպիոն – 2016/2017Միջազգային
 Շվեդիա (մինչև 21)

 Եվրոպայի երիտասարդական առաջնության հաղթող – 2015


== Ծանոթագրություններ ==


== Արտաքին հղումներ ==
Կիսե Տելինի պաշտոնական Ֆեյսբուքի էջը
Կիսե Տելինի պաշտոնական Տվիտերի էջը
Կիսե Տելինի պաշտոնական Ինստագրամի էջը
Կիսե Տելինը transfermarkt-ում
Կիսե Տելինը soccerbase.com-ում
Կիսե Տելինը WhoScored.com կայքում
Կիսե Տելինը Բորդոյի պաշտոնական կայքում
Կիսե Տելինը Բայեր Լևերկուզենի պաշտոնական կայքում
Կիսե Տելինը ՈՒԵՖԱ-ի պաշտոնական կայքը
Կիսե Տելինը ՖԻՖԱ-ի պաշտոնական կայքում(չաշխատող հղում)